**OBAVIJEŠTAVAMO KANDIDATE**

prijavljene na Javni natječaj Središnjeg državnog ureda za obnovu i stambeno zbrinjavanje za prijam u državnu službu na neodređeno vrijeme, objavljen u „Narodnim novinama“, broj 123/19 od 13. prosinca 2019. godine

**da će se dana 17.01.2020. godine u prostorima Središnjeg državnog ureda za obnovu i stambeno zbrinjavanje, Savska cesta 28, Zagreb, prema objavljenom rasporedu**

provesti **prva faza testiranja** koja se odnosi na pisanu provjeru znanja, sposobnosti i vještina bitnih za obavljanje poslova radnog mjesta **prema objavljenom rasporedu (pod nazivom Popis kandidata za testiranje)**.

**U prvu fazu testiranja** upućuju se svi kandidati prijavljeni na javni natječaj koji ispunjavaju formalne uvjete iz javnog natječaja, a čije prijave su pravodobne i potpune.

Napominjemo da nije moguća promjena datuma testiranja.

Kandidat koji ne pristupi testiranju više se ne smatra kandidatom u postupku.

1. Prije početka testiranja izvršit će se uvid u identifikacijsku ispravu (osobnu iskaznicu). Kandidati koji ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem kao i osobe za koje se utvrdi da nisu podnijele prijavu na javni natječaj za koje se obavlja testiranje, ne mogu pristupiti testiranju.

2. Po utvrđivanju identiteta, kandidatima će biti podijeljena pitanja za pisanu provjeru znanja. Kandidat je dužan vlastoručno upisati ime i prezime te se vlastoručno potpisati na za to predviđeno mjesto u testu. Odgovori na testu moraju biti jasno i nedvosmisleno označeni, u protivnom će se takav odgovor ocijeniti kao netočan, s 0 bodova. Ukoliko kandidat smatra da je pogriješio, odgovor koji smatra **netočnim potrebno je prekrižiti i potpisati se pored njega, a potom zaokružiti odnosno napisati odgovor koji smatra točnim.**

3. Za vrijeme provjere znanja i sposobnosti **nije dopušteno**:

-koristiti se bilo kakvom literaturom odnosno bilješkama,

-koristiti mobitel ili druga komunikacijska sredstva,

-napuštati prostoriju u kojoj se provjera odvija,

-razgovarati s ostalim kandidatima niti na drugi način remetiti koncentraciju

kandidata.

4. Test provjere znanja, sposobnosti i vještina vrednuje se bodovima od 0-10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na testu ako je dobio najmanje 5 bodova. Kandidat koji na testu ostvari manje od pet bodova ne može sudjelovati u daljnjem postupku.

**Druga faza testiranja** sastoji se od pisanog testa provjere znanja engleskog jezika.

U drugu fazu testiranja upućuju se **samo kandidati koji su prošli prvu fazu testiranja.**

**Komisija za provedbu javnog natječaja, koja će biti prisutna na testiranju, obavijestit će kandidate koji su prošli prvu i ulaze u drugu fazu testiranja.**

5. **Na razgovor (intervju)** će pristupiti kandidati koji su ostvarili **ukupno** najviše bodova u prvoj i drugoj fazi testiranja, i to prvih 10 kandidata.

Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja. Svi kandidati koji dijele 10. mjesto pozvat će se na intervju.

Vrijeme i mjesto održavanja intervjua bit će objavljeni na stranici www.sduosz.gov.hr.

Komisija u razgovoru s kandidatima utvrđuje znanja, sposobnosti, vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu. Rezultati se vrednuju bodovima od 0 do 10, a smatra se da je kandidat zadovoljio na intervjuu ako je dobio najmanje 5 bodova.

**Prva i druga faza testiranja provest će se dana 17.01.2020. godine.**

6. Nakon provedenog testiranja i intervjua, Komisija utvrđuje rang listu kandidata prema ukupnom broju bodova ostvarenih na testiranju i intervjuu.

7. O rezultatima javnog natječaja kandidati će biti obaviješteni objavom rješenja o prijamu u državnu službu izabranog kandidata na stranicama Ministrstva uprave www.uprava.gov.hr i Središnjeg državnog ureda za obnovu i stambeno zbrinjavanje [www.sduosz.gov.hr](http://www.sduosz.gov.hr)

Dostava rješenja kandidatima smatra se objavljenom, istekom osmog dana od dana objave na stranicama Ministarstva uprave [www.uprava.gov.hr](http://www.uprava.gov.hr)

Za sve dodatne informacije molimo da se obratite na e-mail [zaposljavanje@sduosz.hr](mailto:zaposljavanje@sduosz.hr).

**Komisija za provedbu Javnog natječaja**